પોતાના પ્રોફેસનલ બોક્સિંગ કરિયરમાં એક પણ મેચ ન હારનાર બોક્સિંગ લિજેન્ડ ફ્લૉયડ મેવેદરે ફરી એકવાર ઇતિહાસ રચ્યો છે. રવિવારે મેવેદર અને કૉનર મેકગ્રેગર વચ્ચે બોક્સિંગ મેચ રમાઇ હતી, જેમાં મેવેદર વિજેતા બન્યા હતા. આ સાથે જ મેવેદરનો પ્રોફેશનલ બોક્સિંગ કરિયરનો રેકોર્ડ 50-0 થઇ ગયો છે. 40 વર્ષીય મેવેદરે આ સૌથી મોંઘી ફાઇટમાં મિક્સ્ડ માર્શલ આર્ટ્સ સુપરસ્ટાર 21 વર્ષીય કૉનોર મેકગ્રેગોરને હરાવીને પોતાના કરિયરનો 50-0 રેકોર્ડ પ્રસ્થાપિત કરી ઇતિહાસ રચ્યો છે.